ב"ה, י"ד בסיון התשע"ה

**נרנח"י אצל האדמו"ר הזקן -** אותיות ונרנ"ח

***קבלה קדומה***

‫נמצאת למד כי אותיות שם הוי' ית הם אותיות ‫כלם מושכלות לא מורגשות והם המורות ענין ‫הקיום וההויה וכל ההויה שבעולם. וזהו סוד 'ואתם‬ ‫הדבקים בה' אלהיכם חיים כולכם היום', כלומר: ‫אתם הדבקים באותיות ההויה הרי אתם קיימים‬ ‫לנצח נצחים בסוד אני י״י לא שיניתי ואתם בני ‫יעקב לא כיליתם (ר' יוסף ג'יקיטליא, שער הניקוד, ונציה שס"א, לח, א)

***קבלה מאוחרת***

והקב"ה לאהבתו את האדם קבע בפיו האותיות האלו כדי שיוכל להדבק בבוראו, כי בהזכירו למטה אותיות אלו בתורתו או בתפלתו מנענע ומעורר למעלה השרשים העליונים.

והיינו מלת קבע, שהוא כעין התוקע השלשלת ראשה אחד במקום אחד וראשה השני במקום אחר, כי אף על פי שיהיה המקום ההוא רחוק, בנענע אדם ראש השלשלת שבידו מנענע כל השלשלת אף על פי שיהיה גדולה כל מה שאפשר להיות. וכן אמר גם כן בסוף ספר יצירה, קשר עשרים ושתים אותיות בלשונו, והמקום גילה לו סודו, ומלת קשר מורה גם כן על הנדרש במלת קבע. ובזה נבין מעלת הראשונים עליהם השלום שהיה תפלתם נשמעת מיד, מפני שהיו נזהרים שלא לפגום כ"ב אותיות שהם חמש מוצאות הקבועות בפיהם בשיחה בטילה ושאר הדברים הפוגמים הלשון, לכך היה תפלתם בוקעת הרקיעים ועולה עד למעלה מעלה לעורר הרחמים. וכן אמר בזוהר כי בשעה שהיה ר' שמעון בן יוחאי עליו השלום עוסק בתורה היו כמה אלף ורבבות מלאכי השרת שומעים קולו, והטעם כי מפני שהיו חמש מוצאות היוצאים מפיהם טהורים, היו קושרים ומיחדים כל העולמות, כי קול ודבור היוצא מפיהם היה נעשית נחת רוח למעלה (של"ה, שער האותיות, אות ש')

***חסידות – הבעש"ט***

משנה כח העושה מצוה אחת מטיבין לו. דעיקר הכוונה שצריך המכווין להמשיך הרוחניות ממדריגות עליונות אל האותיות כדי שיוכלו האותיות להעלות אל המדריגה עליונה לעשות שאלתו... אם כן צריך האדם להתבונן בעוסקו בתורה ותפילה שאותיות התורה הם כלים, כמו הגוף, וצריך להמשיך בתוכה הרוחניות ובתוכו אוא"ס שהוא אחדות האמיתי, כמו הנשמה לגוף. אמנם יש עוד כלל אחד גדול שצריך לדבק עצמו דהיינו בפנימיות התומ"צ לקשר מחשבתו ונשמתו אל שורש התומ"צ אשר הוא עושה דאל"כ עושה ח"ו קיצוץ ופירוד בנטיעות (כתר שם טוב, י"ז)

ענין הדביקות בו ית' הוא ע"י אותיות התורה והתפילה שידבק מחשבתו ופנימיותו לפנימיות רוחניות שבתוך האותיות, בסוד ישקני מנשיקות פיהו, רוחא ברוחא, כמ"ש אם תשכבון בין שפתיים, וכשמאריך בתיבה הוא דביקות שאינו רוצה ליפרד מאותה תיבה (שם, מ"ד)

ולפי מה שקבלתי ממורי [- הבעש"ט] שעיקר עסק תורה ותפלה הוא שידבק את עצמו אל פנימיות רוחניות אור אין סוף שבתוך אותיות התורה והתפלה, שהוא הנקרא לימוד לשמה, שבזה אמר ר' מאיר כל העוסק בתורה לשמה זוכה לדברים הרבה ומגלין לו רזי תורה וכו' (תולדות יעקב יוסף, ויצא, י"א).

***חסידות – אדמוה"ז***

הנה צ"ל ענין אותיות מה ענינם. כי הנה האותיות נחלקות במבטא ע"י ה' מוצאות הפה אחה"ע מהגרון כו'. והנה אין המוצאות כלי המבטא דומים לכינור שהוא כלי הניגון שבנגן המנגן עליו מוציא קול שהקול ההוא בא מן תנועת הכנור שמוציא את הקול. משא"כ האותיות אינן באות מחמת תנועות כלי המבטא שהן ה' מוצאות הפה שהרי מאליהן ומעצמן יוצאות תנועות האותיות בלי שום הכנה וכוונה מכוונת באדם... הלשון לאותיות דטלנ"ת. או השפתים לאותיות בומ"ף. אלא אדרבה האותיות מניעות את הלשון לאותיות דטלנ"ת והשפתים לאותיות בומ"ף והאותיות מצד עצמן הן מושרשות בנפש עצמה. והנפש היא המוציאה אותן מההעלם אל הגילוי מתחלה באותיות המחשבה ואח"כ באותיות הדבור. וז"ש ויהי האדם לנפש חיה. ות"א לרוח ממללא שבחינת האותיות הן בבחי' חיה.

כי יש באדם נפש רוח נשמה חיה.

נפש הוא בחי' אותיות מחשבה ודבור.

ורוח הוא הבל הלב שהוא קול כלול מאש רוח ומים כנודע

ונשמה היא בחי' השגת השכל ונשמת שדי תבינם.

וחיה היא בחי' חכמה דהיינו מקור החכמה שלמעלה מן ההשגה ושם הוא שרש האותיות

אלא שקבען בפה ולא שבראן שם בפה כי בריאותם והתהוותם בשרשם הוא למעלה בבחינת חיה ומשם נמשכו ונתחלקו לכ"ב אותיות לדבר בם איש ואיש כלשונו.

ובזה יובן ענין מארז"ל שמט"ט קושר קשרים לקונו מתפלותיהן של ישראל. כי הנה המלאכים מעלים התפלות לפי שדבור האדם הוא גשמי והמלאכים הם רוחני' שהדבור שלהם הוא כמו מחשבה שלנו וע"י המלאך המקבל התפלה מזדככת התפלה מגשמיות לרוחניות ע"י המלאך ההוא. והנה גבוה מעל גבוה עד עולם העליון שבו משכן מט"ט והוא קושר כתרים שלמעלה מן הראש ומוחין. וע"י זה ממשיך אותיות חדשות. כי הנה התפלה היא בקשת יה"ר שיתהווה בחינת רצון שכמו שכבר נמשך רצה"ע בחכמה. הנה החכמה מחייבת ע"פ התורה אין יסורים בלא עון שהעון גורם יסורים ח"ו אבל ע"י התפלה יה"ר נמשך רצה"ע שלמעלה מבחינת חכמה ושם הוא רחמים פשוטים ורבו פשעיך כו'. וזהו שארז"ל כשישראל אומרים יהא שמו הגדול מבורך כו' הקב"ה מנענע בראשו. פי' שמנענע וממשיך בראשו הוא רצה"ע ב"ה כי אותו מבקשים יהא שמו הגדול מבורך שיהא ברוך ונמשך שמו הגדול שלמעלה מבחינת השתלשלות שהוא גדול ומהולל מאד. והמשכת רצה"ע הזה הוא ע"י העלאת אותיות התפלה לשרשן ומקורן כתר העליון ע"י מט"ט. והיינו לפי ששרש האותיות היא בכתר העליון למעלה מבחי' חכמה ומוחין אלא שראשית הגלוי היא בחכמה שא"א להשכיל ולהשיג כל דבר מושכל כ"א ע"י אותיות. אבל האותיות עצמן אינן בחי' שכל שא"א לשכל המושג להשיג ענין מהות האותיות בעצמותם אלא שהן לבוש השכל והלבוש הזה הוא מבחי' חיצוניות עליון שירד ונתפשט למטה להלביש את השכל. ומשם יורד עוד להיות אותיות מחשבה ודבור:

והנה התורה נתלבשה באותיות ג"כ עד"ז שאותיות התורה שרשן למעלה מעלה מבחי' התורה. דאורייתא מחכמה נפקת והאותיות שרשן למעלה בבחי' כתר. ואותיות מלשון אתא שהוא לשון המשכה. שהאותיות הן המשכות שבהן ועל ידן נמשך להיות התורה. (תורה אור, מקץ, מב, א-ב)

ולכן נק' האותיות סוסים שמגביהים מאד למעלה וכל העלאות ממטה למעלה ע"י האותיות דהרהור לא עביד מידי כו' והרוכב על הסוס הסוס ישאנו למקום רחוק שלא היה יכול להגיע ברגלים כו'. וכמ"כ עד"מ בשומו כל מחשבתו באותיות מגביהים ומעלים אותו למקום גבוה. אבל כתיב "לא בגבורת הסוס יחפץ לא בשוקי האיש ירצה". פי' כשאינו מעמיק חב"ד שלו בהאותיות כ"א מחשבתו בלבד הרי זה כרכיבת הסוס בלבד שרגליו לבד דבוקים בסוס והסוס רץ והוא אינו עושה כלום כו'. כ"א "רוצה ה' את יראיו את המיחלים לחסדו" פי' שיעמיק חב"ד שלו בהתבוננות גדולת ה' עם דיבוק מחשבתו בהאותיות וישים בלבו ענין עצה היעוצה כשרואה שהוא רחוק מאד מהתפעלות הלב והתלהבות מהתבוננות כו' ומשפיל א"ע בתכלית לאמר מה אני כי יהיה לי התלהבות כי לבי אטום היות כי אני מרוחק בתכלית הריחוק מה' אחד רק זאת בידו לבקש על נפשו לחפוץ לדבקה בה' והוא ענין המיחלים לחסדו שמצפים ומשתוקקים בתשוקה רבה שיהיה התגלות אלקות כו'. ואני איני רוצה להיות נפרד כו'.

זהו פירוש לחסדו ח"ס דלי"ת התגלות אלקות. וזהו לצפירת תפארה למצפים תפארתו והדר גאונו ומזה יוכל להמשיך חסד ה' עליו שיתפעל לבו כו'. וכן בענין לימוד התורה שבע"פ התגלות רצונו ית' בזה העולם הגשמי טהור טמא ומותר אסור כו' ומי שאין לו אפי' בחי' המיחלים לחסדו הנ"ל עליו כתיב זכר חסדו ואמונתו לבית ישראל בחי' נוק' כו' על ישראל אמונתו. ולבית ישראל ממשיך גם אמונה כו' (לקוטי תורה שיר השירים ג, א)